1988. aasta suveolümpiamängud

1988. aasta suveolümpiamängud olid XXIV nüüdisaegsed olümpiamängud, mis toimusid 17. septembrist 2. oktoobrini 1988 Seoulis. 

Seoul kinnitati olümpiamängude korraldajaks ROK-i 84. istungil 30. septembril 1981 Baden-Badenis. Otsustavas hääletusvoorus edestas Seoul Jaapani linna Nagoyat häältega 52:27.

Olümpiaareenid 

Olümpiamängude peaareeniks oli Olympic Stadium (kohti pealtvaatajatele 100 000) Chamchilis, arhitekt Kim Swoo-Geun. Ava- ja lõputseremoonia, kergejõustikuvõistlused, jalgpalli medalimängud, ratsutamise takistussõit, ratastoolide võidusõit.

Muud võistluspaigad: Seouli spordikeskuses Chamshilis: Chamchil Indoor Swimming Pool (5000) – vettehüpped, veepall; Chamchil Gymnasium (12 700) – korvpall; Chamchil Baseball Stadium (30 000) – näidisala pesapall; Chamchil Student's Gymnasium (7500) – poks, Olympic Indoor Swimming Pool (10 000) – ujumine, kujundujumine, veepall; Olympic Weightlifting Gymnasium (4000) – tõstmine; Olympic Fencing Gymnasium (7000) – vehklemine; Olympic Velodrom (6000) – jalgrattasport; Olympic Tennis Courts (15 000), 18 väljakut – tennis; Sangmu Gymnasium (5000) – maadlus; Changchung Gymnasium (7500) – judo, näidisala taekwondo; Hanyang University Gymnasium (10 000) – võrkpall; Saemaul Sports Hall (4100) – võrkpall; Han River Regatta Course (25 000) – aerutamine, sõudmine; Taenung International Shooting Range (3000) – laskmine; Hwarang Archery Field (1500) – vibulaskmine, Seoul Equestrian Park (52 000) – ratsutamine; T'ongilro Circuit (600) – jalgratta maanteesõit; Seoul National University Gymnasium (5000) – lauatennis, näidisala sulgpall; Tongdaemun Stadium (3000) – jalgpall; Songam Stadium (25 000) – maahoki; Royal Bowling Center (1000) – näidisala keegel; Suwoni linnas (35 km Seoulist) Suwon Gymnasium (5500) – käsipall; Taejoni linnas (192 km Seoulist) Taejon Stadium (30 000) – jalgpall; Taegu linnas (328 km Seoulist) Taegu Stadium (33 000) – jalgpall; Kwangju linnas (380 km) Kwangju Stadium (25 000) – jalgpall; Pusani linnas (430 km) Pusan Stadium (25 000) – jalgpall ja Pusan Yachting Center – purjetamine. Kokku 34 võistlus- ja 72 harjutuspaika.

Korraldus ja osavõtt 

Korralduskomitee SLOOC president oli Park Seh-Jik. 
Võistluste patrooniks oli Korea Vabariigi president Roh Tae-Woo. 
Piletiga pealtvaatajaid kokku: 3,2 miljonit.

Suurima võistkonnaga oli väljas USA – 611 sportlast (pluss 166 treenerit, kohtunikku ja esindajat). 

Esmakordselt olid mängudel Ameerika Samoa, Aruba, Brunei, Cooki saared, Guam, Jeemeni RDV, Maldiivid, Saint Vincent ja Grenadiinid, Vanuatu. 

Ühe võistlejaga oli olümpial Brunei.

Olümpiaküla oli võistlejatele Olympic Village ja ajakirjanikele Press Village Olympic Park'i lähedal; noorsoolaager Unification Center ning välismaalastest külalistele Olympia Family Town 4 km olümpiakülast.

Olümpiavande andjad sportlastest olid meeskorvpallur Heo Jae ja naiskäsipallur Son Mi-Na. Esimest korda olümpiaajaloos kaks olümpiavande andjat. 

Kohtunikevande andis judokohtunik Lee Hak-Rae.

Olümpiamänge boikoteerisid Põhja-Korea, Albaania, Etioopia, Kuuba, Madagaskar, Nicaragua ja Seišellid.

Olümpiatule teekond 

Olümpia – Ateena – Bahrein – Bangkok – Cheju saar – Pusan – Kwangju – Taegu – Taejon – Seoul (23.08.-17.09.1988), kokku 16 885 km; Korea pinnal 4167 km. 

Olümpiatule tooja peastaadionile oli maratonijooksu olümpiavõitja 1936Berliinis, 76-aastane Sohn Kee-Chung (Kitei Son). Olümpiatule viimaseks kandjaks oli 19-aastane kergejõustiklane Lim Chun-Ae. 

Olümpiatule süütajad peaareenil olid 19-aastane õpilane Sohn Mi-Chung, 24-aastane maratonijooksja Kim Won-Tak ja 30-aastane õpetaja Chung Sun-Man – esmakordselt olümpiamängude ajaloos korraga kolm tulesüütajat (sümbol: taeva, maa ja inimkonna ühtsus). 

Olümpialauluks oli "Hand in Hand" ("Käsikäes"), helilooja Giorgio Moroder, sõnad (ingl. k.: Tom Whitlock).

Medalivõitjad spordialade järgi  

Aerutamine
Judo
Iluvõimlemine
Jalgpall
Jalgrattasport
Kergejõustik
Korvpall
Käsipall
Kujundujumine
Laskmine
Lauatennis
Maadlus
Maahoki
Moodne viievõistlus
Poks
Purjetamine
Ratsutamine
Sportvõimlemine
Sõudmine
Tennis
Tõstmine
Ujumine
Veepall
Vehklemine
Vettehüpped
Vibulaskmine
Võrkpall

Medalitabel 

 Korraldajariik